“Oskar” translyatsiyasi vaqtidagi 30 soniyalik reklama narxi qariyb 2 million dollarga yetib, rekord o‘rnatdi

“Oskar” mukofotini g‘oliblarga topshirish marosimining transtlyatsiyasi vaqtidagi televizion reklama narxi 30 soniya uchun 1,95 million dollarga yetdi, deb xabar bermoqda “Kommersant”.

ABC telekanalining ma’lumotiga ko‘ra bu rekord ko‘rsatkich bo‘lib, o‘tgan yilgidan 8 foizga qimmatroqdir. Shuningdek, barcha reklama vaqtlari sotib bo‘lingani ma’lum qilingan.
Ekspertlarning so‘zlariga ko‘ra, reklama beruvchilar to‘g‘ridan-to‘g‘ri translyatsiyalarni juda qadrlaydilar, chunki tomoshabinlar bunday vaqtdq televizor qarshisidan kamdan-kam uzoqlashadi.